**PREVOD VIDENEGA FILMČKA O TOULOUSU LAUTRECU**

To je Montmartre v Parizu. Prostor strmih in tlakovanih ulic, okraj poln karakterja in šarma. Eden najbolj priljubljenih delov Pariza. Prav tu si je Henri de Toulouse Lautrec ustvaril ime.

Ob koncu devetnajstega stoletja je bil Montmartre vznemirljiv kraj. Nove tehnologije in politične spremembe so spreminjale vsakodnevno življenje. Zabavna industrija je bila v polnem razmahu. Ob odprtju številnih koncertnih kavarnic, kabarejev in gledališč, še celo mlini na veter so bili spremenjeni v koncertne dvorane, so umetniki, pisatelji, performerji in filozofi tja prišli izmenjevat ideje in kršiti pravila. Toulouse Lautrec je bil del tega. Svoje posterje in slike je uporabljal ne samo kot izziv, kaj lahko umetnost ustvari, temveč tudi kot vidni posnetek tega bujnega obdobja.

Rojen je bil v premožni aristokratski družini v srednjem delu Francije leta 1864. Ker je trpel za genetsko boleznijo, ki je ustavljala njegovo rast in onemogočala njegovo športno udejstvovanje, je usmeril svojo energijo v risanje in slikanje. Izoblikoval je značilen stil.

Leta 1882 se je preselil v Pariz v barviti predel Montmartre, da bi tam nadaljeval s svojim ustvarjalnim delom. Tam se je spoprijateljil z naprednimi mladimi umetniki kot sta bila Vincent van Gogh in Emile Bernard. Okrog njih je pariška družba sprejemala novo, bolj liberalno, bolj odprto držo in tako se je Toulouse Lautrec s prijatelji potopil v navdihujočo živahnost montmartrskega življenja.

V nasprotju z impresionisti, ki so težili bolj k motivom prostega časa višjega srednjega razreda, je raje ustvarjal motive novega mestnega nočnega življenja. Dobiti se ga je dalo vsak dan na njegovih priljubljenih mestih kot so Moulin Rouge, The chat noir … ko je pil in risal v svojo skicirko. Tamkajšnji najbolj slavni obrazi so postali njegovi prijatelji in ti razpoznavni obrazi so naselili njegova dela.

V 1890-ih so številni pariški umetniki prvi uporabili tehnološke napredke v litografiji. Le ta je bila idealen medij za oglaševanje.

V želji, da bi privabili novo in večjo publiko, so lastniki kabarejev in koncertnih dvoran naročali plakate pri znanih umetniki kot so Pierre Bonnard, Steinlein …

Toulouse Lautrec je ustvaril Plakat za Moulen Rouge. Njegov drzen in svež dizajn mu je prinesel slavo čez noč. Čez naslednje desetletje je Toulouse Lautrec izdeloval oglase za številne ulice, reklamiral je nastopajoče in povzdigoval njihovo kariero in tako kreiral kulturo slavnih na Montmartru.

Slikal pa je tudi drugačne motive. Motive oseb iz ozadja. Rad je imel svoje portretirance, živel je z njimi in jih upodabljal brez kakršnihkoli vprašanj, brez obdolževanj. Razumevanje je verjetno izhajalo iz njegovih lastnih občutkov izobčenca zaradi fizičnega izgleda.

Vidite lahko njegovo humano, realistično upodobitev žensk, ki so delale in živele na Montmartru v vlogah, ki jih družba tradicionalno ni sprejemala, npr. prostitutke in plesalke iz kabareja. Podaja pošten opis življenj za sceno. Njegovi upodobljenci niso obupani, nesrečni, kot jih je orisoval Degas, niso pa niti veseli ali idealizirani. Naslikani so tako kot so živeli v realnem življenju.

Njegova zapuščina je še danes vidna na Montmartru. Slike in posterji ostajajo neizmerno popularni in še vedno navdihujejo.

Toulouse Lautrec je umrl leta 1901 star komaj 36 let.

Njegova umetnost in ljudje upodobljeni na njegovih umetniških delih nas še vedno vodijo nazaj v ta unikaten in navdihujoč del Pariza.

Henry de Toulouse Lautrec, njegovo polno ime je **Henri Marie Raymond de Toulouse-Lautrec-Monfa,** se je rodil kot prvorojenec v cenjeno plemiško družino. Oče in mati sta bila bratranca. To je bilo tedaj običajno. Verjetno je zato tudi bolehal za boleznijo, zaradi katere je imel težave z rastjo. Imel je mlajšega brata, ki je umrl, ko je bil star eno leto.

Potem, ko sta se starša ločila, je zanj skrbela varuška. Star osem let je odšel z materjo v Pariz, kjer so v družini hitro opazili njegov talent in očetov prijatelj mu je takrat dal prvo neformalno izobrazbo.

Leta 1875 se je vrnil v Albi v terme, da bi tam pozdravil težave zaradi rasti. Žal si je nato pri 13ih zlomil obe stegnenici, najprej eno, nato še drugo, kosti pa se nista zarastli pravilno in sta prenehali rasti. Tako je ostal majhen pri normalno velikem trupu. Zaradi tega pa se tudi ni mogel ukvarjati z aktivnostmi kot jih običajno počnejo fantje te starosti, zato se je usmeril v umetnost.

Zzaradi svoje postave je bil tudi tarča posmeha.

Preselil se je na Montmartre in čez noč zaslovel. Oboževal je zabave, lepe obleke in nočno življenje.

Kljub njegovi slavi je postal alkoholik, zaradi česar je tudi umrl star komaj 36 let.

Toulouse-Lautrecova mama in trgovec z umetninami Maurice Joyant sta po umetnikovi smrti skrbela za njegovo dediščino.

Kasneje je Njegova mama prispevala sredstva za  [Muzej Toulouse-Lautrec](https://sl.wikipedia.org/wiki/Muzej_Toulouse-Lautrec) v [Albiju](https://sl.wikipedia.org/wiki/Albi%2C_Tarn), njegovem rojstnem mestu, ki je bil odprt leta 1922. Muzej ima v lasti največjo zbirko njegovih del na svetu.

Sedaj pa si o njegovem delu oglejte kratek video. Video je v angleščini, prevod zanj pa najdete v dodatnem gradivu.

<https://www.francoscina.com/zanimivosti/kultura/toulouse-lautrec/>

<https://sl.wikipedia.org/wiki/Henri_de_Toulouse-Lautrec>